钦定古今图书集成/理学汇编/文学典/第080卷 > 陈知柔
## 钦定古今图书集成/理学汇编/文学典/第080卷 > 陈知柔

按《福建通志》：“知柔，永春人。绍兴进士，授台州判官。郡
获海盗，有被诬者，狱久弗决，知柔辨释四十馀人。授
教建州，两奉祠。起知循州，徙贺州。知柔与秦桧子同
榜，桧当时轴前列十馀人，俱以攀援致通显，知柔独
不阿附，以故龃龉。雅好山水，自天台至会稽，耽其岩
壑，留二年，罢贺州，复留惠阳三年。所著有《易本旨》《易
大传》《易图》《春秋义例》《古学图》《诗声谱》《论语后传》《诗话》
《梅青传》《古赋》《杂著》。”